CELEX: 21975A1201(01)
Language: et
Date: 1975-12-01 00:00:00
Title: Euroopa Aatomienergiaühenduse ja Rahvusvahelise Tuumaenergiaagentuuri koostööleping

Tähtis õiguslik teade

|

21975A1201(01)

Euroopa Liidu Teataja L 329 , 23/12/1975 Lk 0028 - 0029 Soomekeelne eriväljaanne: Peatükk 11 Köide 3 Lk 0006  Rootsikeelne eriväljaanne: Peatükk 11 Köide 3 Lk 0006  Hispaaniakeelne eriväljaanne: Peatükk 12 Köide 2 Lk 0092  Portugalikeelne eriväljaanne Peatükk 12 Köide 2 Lk 0092 

		Euroopa Aatomienergiaühenduse ja Rahvusvahelise Tuumaenergiaagentuuri koostööleping(75/780/Euratom)Artikkel IKoostöö ja konsulteerimineRahvusvaheline Tuumaenergiaagentuur (edaspidi "agentuur") ja Euroopa Aatomienergiaühendus (edaspidi "ühendus") lepivad kokku teha tihedat koostööd, et edendada agentuuri põhikirjas ja ühenduse asutamislepingus sätestatud eesmärkide saavutamist. Lepinguosalised konsulteerivad omavahel regulaarselt vastastikust huvi pakkuvates küsimustes, et niipalju kui võimalik ühtlustada oma jõupingutusi, võttes asjakohaselt arvesse kummagi eripära ja taotlusi.Artikkel IIEsindatus1. Ühendust kutsutakse osa võtma agentuuri peakonverentsi korralistest aastaistungjärkudest ja tema esindajad võivad hääleõiguseta osaleda selle organi ja vajaduse korral tema komiteede nõupidamistel, kui ühendus päevakorras olevate punktide vastu huvi tunneb.2. Agentuur ja ühendus võtavad ka vajalikud meetmed, et tagada vastastikune esindatus kummagi egiidi all toimuvatel asjakohastel koosolekutel.Artikkel IIITeabe- ja dokumentide vahetusAgentuur ja ühendus kohustuvad vahetama kogu teavet ja dokumente selliste piirangute ja korralduse kohta, mida mõlemad lepinguosalised peavad teatavate andmete ja dokumentide konfidentsiaalsuse säilitamisel vajalikuks.Artikkel IVHaldus- ja tehniline koostööKui üks lepinguosaline teeb teisele lepinguosalisele kooskõlas käesoleva lepinguga ettepaneku teha koostööd ja see toob kaasa tavapäraste jooksvate kulude ületamise, peetakse agentuuri ja ühenduse vahel nõu, kuidas kaasnevad kulud kõige õiglasemal viisil kanda.Artikkel VKokkuleppe rakendamineAgentuuri peadirektor ja Euroopa Ühenduste komisjon võivad anda korraldusi, mis on vajalikud käesoleva lepingu rahuldavaks rakendamiseks.Artikkel VIÜRO teavitamine ning kataloogimine ja registreerimine1. ÜROga sõlmitud lepingu kohaselt teavitab agentuur ÜROd viivitamata käesoleva lepingu tingimustest.2. Käesoleva lepingu jõustumisel edastab agentuur selle kooskõlas VIII artikli sätetega kataloogimiseks ja registreerimiseks ÜRO peasekretärile.Artikkel VIILepingu lõpetamineMõlemad lepinguosalised võivad käesoleva lepingu kuuekuulise etteteatamisega lõpetada.Artikkel VIIIJõustumineKäesolev leping jõustub järgmise kuu esimesel päeval pärast seda, kui lepinguosalised on teineteisele teatanud lepingu jõustamiseks vajalike siseriiklike menetluste lõpuleviimisest. [1]Artikkel IXKeeledKäesoleva leping on koostatud kahes eksemplaris inglise ja prantsuse keeles, kusjuures mõlemad tekstid on võrdselt autentsed.Lepinguosaliste vastavaid vajadusi silmas pidades valmistab agentuur ette käesoleva lepingu ametlikud tõlked hispaania ja vene keelde ning ühendus valmistab ette ametlikud tõlked hollandi, itaalia, saksa ja taani keelde.Viin, 1. detsember 1975Euroopa Aatomienergiaühenduse nimelGuido BrunnerRahvusvahelise Tuumaenergiaagentuuri nimelSigvard Eklund[1] Kui teatis on esitatud 1. detsembril 1975, jõustub käesolev leping 1. jaanuaril 1976.--------------------------------------------------